སྲིད་སྐྱོང་གིས་སྲིད་དབང་སྒེར་གཅོད་བྱེད་ཀྱི་ཡོད་པའི་ཚོར་སྣང་ཞིག་གང་ས་ན་ཡོང་གི་ཡོད་པ་རེད།དེ་ཡང་གཙོ་བོ་གངས་སྐྱིད་ཀྱི་ལས་བྱེད་དཀྱིལ་འཁོར་ནས་མང་ཚོགས་ནང་ལ་སླེབས་ཀྱི་ཡོད་པ་རེད།སྲིད་དབང་སྒེར་གཅོད་ཟེར་བ་འདི་བཙན་བྱོལ་བོད་མིའི་གནས་སྟངས་ལ་དཔག་ནས་བཤད་དགོས་མེད་འགྲོ།དམག་མི་ཡོད་མེད་སོགས་དང་འབྲེལ་བ་འདོགས་དགོས་པ་དེ་འདྲ་མ་རེད།ཁྲིམས་དང་སྒྲིག་གཞིར་ལྟོས་མེད་གནང་གི་ཡོད་པ་ལས་ཚོར་སྣང་དེ་ཡོང་གི་ཡོད་པ་རེད།བོད་གཞུང་ལ་དེ་ལྷག་སྒེར་གཅོད་བྱེད་རྒྱུའང་ཆེན་པོ་ཡོད་མེད་མི་ཤེས།གཟི་བརྗིད་ཁོག་སྟོང་།སྐུ་དྲག་གསར་པ་སོགས་ཐ་སྙད་རིགས་གཅིག་གཙོ་བོ་སྲིད་སྐྱོང་བློ་སེང་གི་བྱེད་སྟངས་སྟོན་བྱེད་དུ་བྱུང་ཡོད།སྨན་རྩིས་ཁང་གི་མཛད་སྒོའི་སྐབས་ལ་བཀའ་སློབ་ག་རེ་ཕེབས་ཡོད་མེད་དང་།བཀའ་ཟུར་དང་ཚོགས་ཟུར་ཚོ་མཇལ་བཅར་སྐབས་བཀའ་སློབ་ཕེབས་པ་བཅས་ནི་ཤ་འདར་རྒྱག་པ་ཞིག་ཏུ་མཇལ།